Het sijn comen in rechte voir meyeˀ enˀ scepenˀ van loevenˀ
mathijs mychiels vleeschouweˀ die nae den rechte der stat van
loevenˀ uut machte van scepenˀ brieven van loevenˀ sprekenˀ
van vier enˀ eeneˀ halven muddeˀ corens lijfpenˀ geleit es tot
allen den goeden have enˀ erve arts wijlen van thienen
vleeschouwers in deen zijde enˀ meester dierix bouts der
stat meester scildeˀ als man enˀ moˀboir lijsbetten van vosheˀ
weduwe jans wijlen van thieneˀ sone der voirsˀ wijlen
arnts welc wijlen jan van te voren lange eer de voirsˀ
mathijs nae der stat recht van loevenˀ voeˀ grote soˀmen
hem biden vorsˀ arnde sijneˀ vader bekint beleit was tot
allen den goeden have enˀ erve desselfs arnts hebbenˀ de
brieve in sijneˀ handen enˀ machte en sijnde onder tijtel
der selver brieve in possessien enˀ gebruycke der selver
goede in dandeˀ dair de vorsˀ methijs voirtscelde dat
hem aende goede des voirsˀ wijlen arnts te weten
namelis aen twee huyse neveˀ een gelegen inde slach
strate neveˀ de goede desselfs mathijs achter den selven
arnde bleveˀ zijn voirsˀ pˀncipael iiiiˀ muddeˀ corens ende
den vˀloepenˀ pacht van vieˀntwintich jaeˀn volgen soude
aende voirsˀ goede desselfs wijlen arnts enˀ sculdich waeˀ
te volgen want hij pˀnteerde bij sijnder eed sijn voirscrˀ
brieve enˀ vˀloepen pachte te verificeˀn Dair op de
voirsˀ meester dieric inden name als voeˀ hem vˀantweerdˀ
hoopte dat die aensprake enˀ dat voirtsteˀ des voirscrˀ
mathijs hem tot gheendˀ ontsteden comen en soude want
jan wijlen van thienen voirsˀ zijn voirsete enˀ lijsbeth
zijn wijf die hij nu getrouwt hadde grote soˀmen beyde
van lijftochteˀ enˀ schatsthoude metteˀ achtˀstelle der selven
lijfpenˀ aen diverse pˀsoenen voir den voirsˀ arnde betailt
hadde dair af hij een deel brieve inden rechte exhibeerde
vaˀ deseˀ
hˀna op
blat
iiii